LT Europos Sąjungos oficialusis leidinys L 302/15

KOMISIJOS REGLAMENTAS (ES) 2015/2075

2015 m. lapkričio 18 d.

kuriuo dėl didžiausios leidžiamosios abamektino, desmedifamo, dichlorpropo-P, haloksifopo-P, orizalino ir fenmedifamo liekanų koncentracijos tam tikruose produktuose ar ant jų iš dalies keičiami Europos Parlamento ir Tarybos reglamento (EB) Nr. 396/2005 II ir III priedai

(Tekstas svarbus EEE)

EUROPOS KOMISIJA,

atsižvelgdama į Sutartį dėl Europos Sąjungos veikimo,

atsižvelgdama į 2005 m. vasario 23 d. Europos Parlamento ir Tarybos reglamentą (EB) Nr. 396/2005 dėl didžiausių pesticidų likučių kiekių augalinės ir gyvūninės kilmės maiste ir pašaruose ar ant jų ir iš dalies keičiantį Tarybos direktyvą 91/414/EEB (1), ypač į jo 14 straipsnio 1 dalies a punktą, 18 straipsnio 1 dalies b punktą ir 49 straipsnio 2 dalį,

kadangi:

(1) didžiausia leidžiamoji dichlorpropo-P, haloksifopo-P ir orizalino liekanų koncentracija (toliau – DLK) nustatyta Reglamento (EB) Nr. 396/2005 III priedo A dalyje. Abamektino, desmedifamo ir fenmedifamo DLK nustatyta to reglamento II priede ir III priedo B dalyje;

(2) pagal Reglamento (EB) Nr. 396/2005 12 straipsnio 1 dalį Europos maisto saugos tarnyba (toliau – Tarnyba) pateikė pagrįstą nuomonę dėl nustatytos dabartinės abamektino DLK (2). Ji pasiūlė pakeisti liekanos apibrėžtį ir rekomendavo sumažinti galvijų raumenims ir inkstams nustatytą DLK. Kitų produktų atveju ji rekomendavo padidinti arba palikti nustatytą DLK. Ji padarė išvadą, kad trūksta tam tikros informacijos apie citrusiniams vaisiams, migdolams, lazdyno riešutams, graikiniams riešutams, obuoliams, kriaušėms, svarainiams, šliandroms, lokvoms, persikams, slyvoms, valgomosioms vynuogėms, vynuogėms vynui gaminti, braškėms ir žemuogėms, gervuogėms, avietėms, serbentams (raudoniesiems, juodiesiems ir baltiesiems), agrastams, papajoms, bulvėms, ridikams, česnakams, svogūnams, smulkiesiems svogūnams, svogūnlaiškiams ir tuščialaiškiams česnakams, pomidorams, paprikoms, baklažanams, agurkams, kornišonams, cukinijoms, melionams, moliūgams, arbūzams, pekininiams kopūstams, sultenėms, sėjamosioms salotoms, salotinėms trūkažolėms, sėjamosioms gražgarstėms, kopūstinių daržovių lapams ir daigams, salotinėms cikorijoms, daržiniams builiams, laiškiniams česnakams, salierų lapams, petražolėms, vaistiniams šalavijams, kvapiesiems rozmarinams, čiobreliams, bazilikams, kilniojo lauramedžio lapams, vaistiniams kiečiams, pupelėms (šviežioms, su ankštimis), žirniams (šviežiems, su ankštimis) ir porams nustatytą DLK ir kad rizikos valdytojai turi papildomai tai apsvarstyti. Kadangi rizikos vartotojams nėra, Reglamento (EB) Nr. 396/2005 II priede tiems produktams turėtų būti nustatyta esamo arba Tarnybos nustatyto dydžio DLK. Ši DLK bus peržiūrėta; atliekant peržiūrą bus atsižvelgta į per dvejus metus po šio reglamento paskelbimo gautą informaciją. Tarnyba padarė išvadą, kad nėra informacijos apie vyšnioms, avokadams, žirniams (šviežiems, be ankščių) ir artišokams nustatytą DLK, o informacijos apie sėjamosioms pipirnėms ir salierams nustatytą DLK nepakanka, kad būtų galima nustatyti apytikrę DLK ir kad rizikos valdytojai turi papildomai tai apsvarstyti. Šiems produktams DLK turėtų būti nustatyta pagal konkrečią nustatymo ribą. Atsižvelgiant į po pagrįstos nuomonės paskelbimo Prancūzijos pateiktą papildomą informaciją apie gerą žemės ūkio praktiką ir kadangi rizikos vartotojams nėra, Reglamento (EB) Nr. 396/2005 II priede abrikosams turėtų būti nustatyta esamo dydžio DLK;

(3) pagal Reglamento (EB) Nr. 396/2005 12 straipsnio 2 dalį kartu su to paties reglamento 12 straipsnio 1 dalimi Tarnyba pateikė pagrįstą nuomonę dėl nustatytos dabartinės desmedifamo DLK (3). Tarnyba padarė išvadą, kad trūksta tam tikros informacijos apie burokėliams, burokėlių lapams, cukriniams runkeliams (šaknims), kiaulių raumenims, riebalams, kepenims ir inkstams, galvijų raumenims, riebalams, kepenims ir inkstams, avių raumenims, riebalams, kepenims ir inkstams bei ožkų raumenims, riebalams, kepenims ir inkstams nustatytą DLK ir kad rizikos valdytojai turi papildomai tai apsvarstyti. Kadangi rizikos vartotojams nėra, Reglamento (EB) Nr. 396/2005 II priede tiems produktams turėtų būti nustatyta esamo arba Tarnybos nustatyto dydžio DLK. Ši DLK bus peržiūrėta; atliekant peržiūrą bus atsižvelgta į per dvejus metus po šio reglamento paskelbimo gautą informaciją;

(4) pagal Reglamento (EB) Nr. 396/2005 12 straipsnio 2 dalį kartu su to paties reglamento 12 straipsnio 1 dalimi Tarnyba pateikė pagrįstą nuomonę dėl nustatytos dabartinės dichlorpropo-P DLK (4). Ji pasiūlė pakeisti liekanų apibrėžtį. Ji rekomendavo sumažinti obuoliams, kriaušėms, vyšnioms, slyvoms, miežių grūdams, avižų grūdams, rugių grūdams ir kviečių grūdams nustatytą DLK. Ji rekomendavo padidinti apelsinams nustatytą DLK. Ji padarė išvadą, kad trūksta tam tikros informacijos apie kiaulių raumenims, riebalams, kepenims ir inkstams, galvijų raumenims, riebalams, kepenims ir inkstams, avių raumenims, riebalams, kepenims ir inkstams, ožkų raumenims, riebalams, kepenims ir inkstams, galvijų pienui, avių pienui ir ožkų pienui nustatytą DLK ir kad rizikos valdytojai turi papildomai tai apsvarstyti. Kadangi rizikos vartotojams nėra, Reglamento (EB) Nr. 396/2005 II priede tiems produktams turėtų būti nustatyta esamo arba Tarnybos nustatyto dydžio DLK. Ši DLK bus peržiūrėta; atliekant peržiūrą bus atsižvelgta į per dvejus metus po šio reglamento paskelbimo gautą informaciją;

(5) pagal Reglamento (EB) Nr. 396/2005 12 straipsnio 1 dalį Tarnyba pateikė pagrįstą nuomonę dėl nustatytos dabartinės haloksifopo-P DLK (5). Ji pasiūlė pakeisti liekanų apibrėžtį. Ji padarė išvadą, kad trūksta tam tikros informacijos apie morkoms, svogūnams, pupelėms (džiovintoms), žirniams (džiovintiems), saulėgrąžų sėkloms, cukriniams runkeliams (šaknims), kiaulių raumenims, riebalams, kepenims ir inkstams, galvijų raumenims, riebalams, kepenims ir inkstams, avių raumenims, riebalams, kepenims ir inkstams, ožkų raumenims, riebalams, kepenims ir inkstams, naminių paukščių raumenims, riebalams ir kepenims, galvijų pienui, avių pienui ir ožkų pienui bei paukščių kiaušiniams nustatytą DLK ir kad rizikos valdytojai turi papildomai tai apsvarstyti. Kadangi rizikos vartotojams nėra, Reglamento (EB) Nr. 396/2005 II priede tiems produktams turėtų būti nustatyta esamo arba Tarnybos nustatyto dydžio DLK. Ši DLK bus peržiūrėta; atliekant peržiūrą bus atsižvelgta į per dvejus metus po šio reglamento paskelbimo gautą informaciją. Tarnyba padarė išvadą, kad turimos informacijos apie svogūnlaiškiams ir tuščialaiškiams česnakams bei rapsų sėkloms nustatytą DLK nepakanka, kad būtų galima nustatyti apytikrę DLK ir kad rizikos valdytojai turi papildomai tai apsvarstyti. Svogūnlaiškiams ir tuščialaiškiams česnakams DLK turėtų būti nustatyta pagal konkrečią nustatymo ribą. Atsižvelgiant į po pagrįstos nuomonės paskelbimo Australijos pateiktą papildomą informaciją apie gerą žemės ūkio praktiką ir kadangi rizikos vartotojams nėra, Reglamento (EB) Nr. 396/2005 II priede rapsų sėkloms turėtų būti nustatyta esamo dydžio DLK. Ši DLK bus peržiūrėta; atliekant peržiūrą bus atsižvelgta į per dvejus metus po šio reglamento paskelbimo gautą informaciją;

(6) pagal Reglamento (EB) Nr. 396/2005 12 straipsnio 1 dalį Tarnyba pateikė pagrįstą nuomonę dėl nustatytos dabartinės orizalino DLK (6). Ji rekomendavo sumažinti valgomosioms vynuogėms nustatytą DLK. Kitų produktų atveju ji rekomendavo palikti nustatytą DLK. Ji padarė išvadą, kad trūksta tam tikros informacijos apie kiviams ir vaistiniams smidrams nustatytą DLK ir kad rizikos valdytojai turi papildomai tai apsvarstyti. Kadangi rizikos vartotojams nėra, Reglamento (EB) Nr. 396/2005 II priede tiems produktams turėtų būti nustatyta esamo arba Tarnybos nustatyto dydžio DLK. Ši DLK bus peržiūrėta; atliekant peržiūrą bus atsižvelgta į per dvejus metus po šio reglamento paskelbimo gautą informaciją. Tarnyba padarė išvadą, kad turimos informacijos apie bananams nustatytą DLK nepakanka, kad būtų galima nustatyti apytikrę DLK ir kad rizikos valdytojai turi papildomai tai apsvarstyti. Šiam produktui DLK turėtų būti nustatyta pagal konkrečią nustatymo ribą;

(7) pagal Reglamento (EB) Nr. 396/2005 12 straipsnio 2 dalį kartu su to paties reglamento 12 straipsnio 1 dalimi Tarnyba pateikė pagrįstą nuomonę dėl nustatytos dabartinės fenmedifamo DLK (7). Ji pasiūlė pakeisti liekanų apibrėžtį. Ji padarė išvadą, kad trūksta tam tikros informacijos apie braškėms ir žemuogėms, burokėliams, daržiniams špinatams, burokėlių lapams, daržiniams builiams, laiškiniams česnakams, salierų lapams, petražolėms, vaistiniams šalavijams, kvapiesiems rozmarinams, čiobreliams, bazilikams, kilniojo lauramedžio lapams ir vaistiniams kiečiams nustatytą DLK ir kad rizikos valdytojai turi papildomai tai apsvarstyti. Kadangi rizikos vartotojams nėra, Reglamento (EB) Nr. 396/2005 II priede tiems produktams turėtų būti nustatyta esamo arba Tarnybos nustatyto dydžio DLK. Ši DLK bus peržiūrėta; atliekant peržiūrą bus atsižvelgta į per dvejus metus po šio reglamento paskelbimo gautą informaciją. Tarnyba padarė išvadą, kad trūksta tam tikros informacijos apie cukriniams runkeliams (šaknims) nustatytą DLK ir kad rizikos valdytojai turi papildomai taip apsvarstyti. Atsižvelgiant į po pagrįstos nuomonės paskelbimo Suomijos pateiktą papildomą informaciją apie liekanų tyrimus, Reglamento (EB) Nr. 396/2005 II priede cukriniams runkeliams (šaknims) turėtų būti nustatyta „0,05 (*) mg/kg“ DLK. Ši DLK bus peržiūrėta; atliekant peržiūrą bus atsižvelgta į per dvejus metus po šio reglamento paskelbimo gautą informaciją. Tarnyba padarė išvadą, kad turimos informacijos apie kiaulių raumenims, riebalams, kepenims ir inkstams, galvijų raumenims, riebalams, kepenims ir inkstams, avių raumenims, riebalams, kepenims ir inkstams, ožkų raumenims, riebalams, kepenims ir inkstams, galvijų pienui, avių pienui ir ožkų pienui nustatytą DLK nepakanka, kad būtų galima nustatyti apytikrę DLK ir kad rizikos valdytojai turi papildomai tai apsvarstyti. Šiems produktams DLK turėtų būti nustatyta pagal konkrečią nustatymo ribą;

(8) produktams, kuriems apsaugoti nesuteiktas atitinkamo augalų apsaugos produkto naudojimo leidimas ir kuriems leidžiamasis importo nuokrypis ar CXL vertės nenustatyti, DLK turėtų būti nustatyta atsižvelgiant į konkrečią nustatymo ribą arba atitikti numatytąją DLK, kaip nustatyta Reglamento (EB) Nr. 396/2005 18 straipsnio 1 dalies b punkte;

(9) Komisija konsultavosi su Europos Sąjungos etaloninėmis laboratorijomis dėl pesticidų liekanų ir būtinybės pakoreguoti tam tikras nustatymo ribas. Šios laboratorijos padarė išvadą dėl kelių medžiagų, kad dėl su tam tikromis prekėmis susijusios technikos raidos reikia nustatyti konkrečias nustatymo ribas;

(10) remiantis Tarnybos pagrįstomis nuomonėmis ir atsižvelgiant į su svarstomu klausimu susijusius veiksnius, daroma išvada, kad tam tikri DLK pakeitimai atitinka Reglamento (EB) Nr. 396/2005 14 straipsnio 2 dalies reikalavimus;

(11) dėl naujos DLK per Pasaulio prekybos organizaciją konsultuotasi su Sąjungos prekybos partneriais ir atsižvelgta į jų pastabas;

(12) todėl Reglamentas (EB) Nr. 396/2005 turėtų būti atitinkamai iš dalies pakeistas;

(13) kad šiuos produktus būtų galima įprastai parduoti, perdirbti ir vartoti, šiame reglamente reikėtų numatyti pereinamojo laikotarpio priemones produktams, kurie buvo pagaminti prieš pakeičiant DLK ir kuriais, remiantis turima informacija, užtikrinamas aukštas vartotojų apsaugos lygis;

(14) prieš pradedant taikyti pakeistą DLK turėtų būti skiriamas tinkamas laikotarpis, per kurį valstybės narės, trečiosios šalys ir maisto tvarkymo subjektai galėtų pasirengti laikytis dėl DLK pakeitimo atsiradusių naujų reikalavimų;

(15) šiame reglamente nustatytos priemonės atitinka Augalų, gyvūnų, maisto ir pašarų nuolatinio komiteto nuomonę,

PRIĖMĖ ŠĮ REGLAMENTĄ:

1 straipsnis

Reglamento (EB) Nr. 396/2005 II ir III priedai iš dalies keičiami pagal šio reglamento priedą.

2 straipsnis

Reglamentas (EB) Nr. 396/2005 be šiuo reglamentu padarytų pakeitimų toliau taikomas produktams, kurie buvo teisėtai pagaminti iki 2015 m. gruodžio 8 d.

3 straipsnis

Šis reglamentas įsigalioja dvidešimtą dieną po jo paskelbimo Europos Sąjungos oficialiajame leidinyje.

Jis taikomas nuo 2016 m. birželio 9 d.

Šis reglamentas privalomas visas ir tiesiogiai taikomas visose valstybėse narėse. Priimta Briuselyje 2015 m. lapkričio 18 d. Komisijos vardu Pirmininkas Jean-Claude JUNCKER

(1) OL L 70, 2005 3 16, p. 1.

(2) European Food Safety Authority; Review of the existing maximum residue levels (MRLs) for abamectin according to Article 12 of Regulation (EC) No 396/2005. EFSA Journal 2014;12(9):3823.

(3) European Food Safety Authority; Review of the existing maximum residue levels (MRLs) for desmedipham according to Article 12 of Regulation (EC) No 396/2005. EFSA Journal 2014;12(7):3803.

(4) European Food Safety Authority; Review of the existing maximum residue levels (MRLs) for dichlorprop-P according to Article 12 of Regulation (EC) No 396/2005. EFSA Journal 2014;12(2):3552.

(5) European Food Safety Authority; Review of the existing maximum residue levels (MRLs) for haloxyfop-P according to Article 12 of Regulation (EC) No 396/2005. EFSA Journal 2014;12(10):3861.

(6) European Food SAFEty Authority; Review of the existing maximum residue levels (MRLs) for oryzalin according to Article 12 of Regulation (EC) No 396/2005. EFSA Journal 2014;12(8):3819.

(7) European Food SAFEty Authority; Review of the existing maximum residue levels (MRLs) for phenmedipham according to Article 12 of Regulation (EC) No 396/2005. EFSA Journal 2014;12(8):3807.